
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea alocării sumei de 2.660 lei, din bugetul general consolidat al Municipiului Focşani pe anul 2010, pentru susţinerea  proiectului „Moş Crăciun European” editia a -IV –a, iniţiat şi organizat de Consiliul Local al Tinerilor Focşani
            Consiliul Local al Municipiului Focşani, judeţul Vrancea, întrunit în şedinţa ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 2.660 lei din bugetul general consolidat al Municipiului Focşani pe anul 2010, pentru sustinerea  proiectului „Moş Crăciun European” editia a – IV – a, iniţiat şi organizat de  Consiliul Local al Tinerilor Focşani, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 56726/16.11.2010.
· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret ;

· Având în vedere adresa înaintată de Consiliul Local al Tinerilor Focşani înregistrată la nr.56726/15.11.2010;
· În baza art. 36 alin (1), alin. (2) lit. “b” si alin. (4) lit. “a”, precum şi în temeiul art. 45 alin. (2) lit. “a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 Se aprobă alocarea sumei de 2.660 lei, din bugetul general consolidat al Municipiului Focsani pe anul 2010,  pentru susţinerea proiectului „Moş Crăciun European” editia a – IV – a, iniţiat şi organizat de  Consiliul Local al Tinerilor Focşani, de la capitolul bugetar „Cultură, recreere şi religie” (67.02), subcapitolul bugetar „Tineret” (67.02.05.02), articolul bugetar „Programe pentru tineret” (59.08), pentru consumabile 1.220 lei ( pixuri, afişe, diplome, hârtie, mape, markere, sacoşe) şi pentru premii1.440 lei ( Cupa gravată „Moş Crăciun European” editia a – IV – a, 30 stikuri memorie, 1 coroniţă şi 1 banderolă Miss Crăciuniţa ).
               Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul comunicare, protecţie civilă, Direcţia de resurse umane şi coordonare unităţi subordonate şi Consiliul Local al Tinerilor Focşani.
            PREŞEDINTE DE ŞEDINŢĂ,

                  Oloeriu Ioan Liviu
                                                                                                            CONTRASEMNEAZĂ,

                                                                                                     SECRETARUL MUNICIPIULUI 

                                                                                                                         FOCŞANI
                                                                                                             Corhană Eduard Marian

